Ego Wiardus, decanus christianitatis Barri super Albam, notum facio universis presentes litteras inspecturis quod, in mea presencia constitutus, Stephanus li frepiers de dicto Barro, gener defuncti Girardi Amatrii, recognovit se escambiasse duas pecias terre sue ad quandam peciam terre abbatisse et conventus de Polungeio, que due pecie terre site sunt in finagio de Aranteriis, quarum una sita est juxta campum monialium de Aureo Monte, alia vero sita est juxta terram Martini le forner de Aranteriis, dicta vero pecia terre dictorum abbatisse et conventus de Polungeio sita est in finagio de Corcellis juxta pratum Ysabel, quod pratum moniales Sancti Nicholai de dicto Barro tenent et possident, que terra libera erat tempore quo dictum escanbium factum fuit ab omni consuetudine et censu sicut dicitur. Sciendum vero est quod pro dicta terra dictus Stephanus tenetur dictis abbatisse et conventui et eorum mandato in festo beati Remigii hyemalis annuatim apud Aureum Montem reddere et solvere unum denarium censualem, et de dicto escanbio facto dictus Stephanus et heredes sui et qui dictam terram tenebunt, tenentur predictis abbatisse et conventui legitimam portare garantiam contra omnes. In cujus rei testimonium, presentes litteras sigilli mei munimine roboravi. Auctum anno Domini Mo CCo Lo Vo, mense aprili.